Prav tako kot odrasle osebe, so tudi otroci in mladostnice_ki lahko transspolne_i osebe, čeprav gre za relativno majhen delež vseh otrok. Otrokom so spolna identiteta in spolne vloge tako rekoč položene v zibko. Transspolni otrok lahko že zelo zgodaj čuti neujemanje s spolom, ki ji_mu je bil pripisan ob rojstvu, in se močno identificira z drugim spolom. Ker niti z otroki, mladostnicami_ki niti z odraslimi osebami ne govorimo o transspolnosti, zaradi pomanjkanja informacij pogosto prihaja do stiske tako otroka kot družine. Tipična reakcija staršev in okolice je taka, da je z njihovim transspolnim otrokom nekaj narobe, čeprav v resnici tudi s strokovnega stališča velja, da je s temi otroki popolnoma vse v redu.Transspolnost ni razlog za stisko transspolnih oseb. V resnici je nerazumevanje drugih in občutek, da je s temi osebami nekaj narobe, razlog za njihovo trpljenje. Največjo čustveno bolečino povzroča pritisk, da spremenijo svoje bistvo, tisto, kar v resnici so. Zato je največ, kar lahko naredite za svojega otroka, da mu prisluhnete in ga podprete ter poiščete čimveč koristnih informacij. Priporočamo, da poiščete tudi podporo in nasvete za ta proces, ki jo najdete tudi pri našem zavodu v obliki svetovanja, informiranja ali podporne skupine.